
REINIE JOUVEAU 


L’EIRITIE O L’ESPERIENCI TOUTALO DOU 
FELIBRIGE 


Segne Capoulié, génto Réino, car Peirin, car Counfraire, ami 
Felibre, 


Li sian au Santus ! Vous esperés pas que debani eici, davans uno 
assemblado chausido que lou trevé bén mai que iéu, touto la vido emai 
Vobro déu Capoulié Jouveau. Faire un laus, per iéu, es pas faire uno 
biougrafio coumpleto, d’aiours es un libre entié que fourrié e que fourra 
per parla de Reinié Jouveau, tresen titulari de la Cigalo de Nico, apres 
Maurici Raimbault e Leandre Sardou. Nani, faire un laus es, 4 moun 
sens, chausi quauquei grands aisse revelaire dins la vido d’aquéu que 
vous a precedi, quauquei poun referenciau que vous li retroubas e que 
fés vouastre per fin d’assegura la countinuéta dou prefa e de l’€ime, 
dins la fidelita e lou respét de ’obro entamenado... Es ce qu’assaiarai 
de faire en touto simplecita e moudestio per resta dins l’amiro de Reinié 
Jouveau que touto sa vido prouclamé sa pichouneta a respét dei grand 
dou Felibrige... Es ensin bessai, en restant coumo éu, en demourant ce 
que fougue: un aparaire achini de la Cauvo, saberu déu passat mai 
durbi sus soun téms, eimaire ddu béu e dou bouan, umanisto e 
travaiadou, que devendrai digne de la cargo einormo qu’es aro la 
miéuno : pourta e trasmetre l’eiritage pér douna un séns a ma vido 
d’ome, en digne “ eiritié ” dei quatre ou cing generacien felibrenco que 
desenant nous mouastron lou camin e nous fan ce que sian. Pér destria 
dins la vido e l’obro de Jouveau leis elemen que mi semblavon lei mai 
impourtant e lei mai simbouli fougué pas simple ni eisa... car parla d’éu 
es duoure touca a-n-uno legéndo, a uno istitucien vertadiero. 

Reinié Jouveau, d’efét, de pér sa neissén¢o dins uno famiho de 
felibre coumo la siéuno, de pér sa longo vido, touto entiero counsacrado 
a la Cauvo d’O es l’incarnacien toutalo d6éu Felibrige. Es un mounumen 
a-n-éu soulet ! S’ajustan de mai la presénci impourtanto de Mario- 
Teréso Jouveau, l’ajudeiris de toujour, que saludan eici emai ague pas 


N 


pouscu veni, escrivan e Majouralo a soun tour, qu’avéen toujour 
visto’mé soun ome, poudén que tourna dire coumo lescrivé Jan 
Fourié : “ Reinié Jouveau, Majourau, réire-Capoulié, fiéu de Capoulié e 
pichoun-fiéu de Majourau, espous d’uno Majouralo, representavo 
V’essénci memo dou Felibrige. ” 

Eico va sabié bén, e lou marqué pér la vido quand escrivé dins 
soun istori déu Felibrige : “ L’ histoire du Félibrige aura coincidé pour 
moi avec l’histoire de ma famille.’ 0, dins sa dicho de Sent Sebé en 
81: Ai proun viscu pér faire Vesperiénci toutalo d6éu Felibrige, 
d’abord que ié siéu nascu e que me ié siéu abari e pode dire que, touto 
ma vido, ai amoulouna dins iéu liresoun d’éstre felibre. ” 

Es ensin qu’ai parteja moun prepaus d’encuei en tres grandei 
partido, caduno emé sa douminanto, soun idéio pourtarello, sa tematico 
se voulés. 

Dirai proumié e a la lésto quauquei mot de l’ome e de sa vido, 
marca pér lei lue, leis endré de vido. Mai qu’un autre, Reinié Jouveau a 
evouca l’impourtango dins la vido, dins la sensibleta de l’ome, 
Vimaginari e la creacien literari, d’un lue, pourtaire a-n-éu soulet déu 
pes o de la graci de touto uno civilisacien. En estudiant sa vido, s’avisan 
que Reinié Jouveau agué la crespino de viéure e de treva toustems de 
lue carga e riche, e qu’aquelo varieta de lue marque sa vido, lou 
fagoune. 

Puei veiren soun obro escricho, marcado, elo, per ’amour dou beu 
e dou bouan e estudiaren un pauquet l’epicuriéu, lou jouisséire de la 
vido, l’estéto e l’amatour d’ Art que fougue. 

Enfin acabaren emé l’engajamen felibren de l’ome que fague 
Pesperiénci toutalo déu Felibrige e clavaren sus sa pensado e sa 
filousoufio que nous pouadon encaro ajuda longtéms a miés 
coumprendre ce que sian e mounte fau qu’anen. 

Troubarés bessai aquéu plan un pau secarous mai n’en foulié un 
pamens. 

Pouadi pas evouca la memori de Reinié Jouveau sénso vous douna 
quauquei souveni persounau que m’estacon e mi ligon a-n-éu, lou 
Capoulié de moun jouvent. Mei proumiés image felibren daton de 1980 
per moun adesien au Felibrige, lou bachot e l’annado Mistral. Es aquel 
an que vengueri l’ami de Peéire Fabre e que si founde a Draguignan lou 


Céntre Culturau Prouvengau que Reinié Jouveau vengué inagura e 
bateja se si pou dire. Es aqui que pér lou proumié coup escoutéri lou 
message jouvalen, la vouas fouarto e counvincerello d’aquel ome de 
relacien e de calour interiouro, en mau despié de sa semblango un pau 
reguergo de primo visto. Per iéu tambén lou Felibrige es un pau un 
afaire de famiho car qu vous a pas di que I’an que moun paire rintre au 
Felibrige, en 54, es Reinié Jouveau que l’interrougé, a z-Ais, a 
Vesprovo de prouvengau. Si dis que li a ges d’asard ! L’escoutéri puei 
parla toutei leis estiéu eis estage déu Prouvengau a |’Escolo que li 
aprenguéri fouago. Ce que doumino dins moun souveni es la pouténci 
d’aquelo vouas plagado, un pau mounoutouno e founfoni de coup, mai 
au verbe mestreja e pivelaire. Aqui auveri parla, pér la proumiero fes, 
de Francés Jouve, dou Felibrige daufinen, de l’istori dé6u Felibrige, déu 
Pouémo déu Rose e de tant d’autrei sujét. Oublidi pas nimai lei 
moumen lei mai fouart, au mes d’avoust 84, quouro, déu téms qu’éro 
President de l’Acadéemi de z-Ais, Reinié Jouveau mi fagué chausi 
coumo Laureat de la Foundacien Laurent-Vibert e pensiounari au 
Castéu de Lourmarin. Li restéri un mes en coumpagnié deis artisto que 
trévon la Foundacien cade estiéu e crési pousqué afourti sénso glori que 
moun meiour souveni de coumunien esperitalo emé lou “ Capoulié, ” 
lou passaire de flambeu que fougué touto sa vido Reinié Jouveau, 
fougué moun anniversari d’aquel an... e aquelo serado d’eléi en 
coumpagno dei Jouveau, dei pensiounari déu Castéu e de l’enfant de 
Pau Valery counvida a passa quauquei jour aqui... L’esperit boufé 
aquéu véspre sus lou Castéu e lou remémbre sera s¢mpre eici ... dins un 
recantoun de moun couar. 


I. L’OME E LEI LUE QU’AN MARCA SA VIDO 


V’ai di, vous debanarai pas pér lou menut tdutei leis evenimen que 
marqueéron lei 91 an de la vido de Reinié Jouveau... mai en religént seis 
elemen biougrafi, siéu esta esbalauvi de m’avisa que la richesso dei 
souveni de l’ome, que sa culturo inmenso, sa duberturo d’esperit, soun 
amour de la béuta, venien de tout segur d’aquelo particularita d’agué 
viscu, eima, treva mant un rOdou e mant un oustau... senso pér aco 


roumpre emé degun ; en bréu, d’agué agu noun pas un terme soulet, mai 
un mouloun de “ riferimenti” enrichisséire e pourtaire de culturo. Es 
ensin que, de la Prouvén¢o, rapugue toujour la fino flour... 

Reinié Jouveau neissé en Arle en 1906 e li resté fin qu’en 1914. 
L’escoundé jamai, la vilo de sa pichoto enfan¢go lou marque pér la vido. 
Escrive d’aiours : “ Quouro aguerian leissa Arle pér z-Ais, restére forgo 
estaca a ma vilo natalo... e ié revene sempre voulountié ” e dins uno 
letro 4 Roumié Venturo avoue : “ Siéu a z-Ais despiéi 1914, mai siéu 
sempre esta mai sensible a la pouésio d’ Arle qu’a la pouésio de z-Ais. ” 
Vedeno vén en segound, pais dei grand, de la liberta d’uno enfanco 
uroua... que li venié pér lei vacancgo. Es aqui qu’aprengué la lengo. 
Escouten-lou : “ Pér lou pichot de la vilo qu’ére, Vedeno es esta un 
biais de Paradis sus terro.” De Vedeno se vesié Avignoun... 
coumparable a-n-un veisséu a l’ancro. Per Reinié Jouveau es un pau 
Vedeno que lou fagué Felibre. “ I’a piéi, que m’a fa Felibre, Vedeno... 
ounte tout lou mounde parlavo prouvengau e ounte iéu meme, |’ai apres. 
Autambén, pode teni Vedeno coume un Pre-Felibrige.” E se la majo 
part de sei teste en proso soun de souveni vedenen, fau pas se n’estouna. 
Vedeno pér Reinié Jouveau es la Prouvéngo memo, autentico e 
coulourado, incarnado per lei gént que li rescountré e que fague 
reviéure emé tant de gaubi... Vedeno es la referénci terradourenco de 
Jouveau qu’es mai ome de vilo que de campagno. Soun estaco au 
terraire la pousara toujour en terro coumtadino. 

Un pau mai tard coumencé sa carriero d’ensignaire 4 Carpentras e li 
resté tres an a coumunia emé delici au Four di Bloundin dins I’ amista de 
Francés Jouve. “ Pichoto vilo, Carpentras avié l’agradango di pichoti 
vilo, ounte poudeés éstre de pertout en meme téms o quasi.” Mai, a 
Carpentras, la vido vertadiero de Reinié Jouveau se debanavo au Four 
di Bloundin mounte l’amista de Jouve “ i’avié dubert tout lou pais e que 
Vere au miéu coume siéu jamai esta aiours.” En partént leissé 
Carpentras emé regret ... La vido coumtadino de Jouveau counouis uno 
tresenco esperiénci emé leis oustau vauclusen, la croumpo de 
Pamparigousto, oustau d6u felibre Enri Bouvet, pér Marius Jouveau sus 
lou barri que tresploumbo lou Rose e regardo lou Palais di Papo... a 
Vilonovo lis Avignoun, e enfin l’oustau de I’Ilo, li “ Piéu Piéu, ” basti 
sus la Sorgo, recati pouéti que fagué emé sa mouié au pais de Lauro e 


de Petrarco, segound rendés-vous deis ami... Ensin Jouveau va dis: 
“ sarai esta tres cop coumtadin dins ma vido. ” 

Ven puei z-Ais, la capitalo, mounte arribo en 14 au 19 Balouard 
Nouastro Damo... mounte fa seis esttidi au Liceu Mignet e a la Facurta 
dei Letro, mounte rescouantro J. d’Arbaud e coumén¢o sa vido 
felibrenco, mounte viéura e travaiara quasi touto sa vido felibrenco, 
mounte defuntara enfin au printéms 97 a 91 an. 

En Arle, a z-Ais, proche d’Avignoun, Reinié Jouveau es esta fagouna 
per lei lue noumbrous e astra mounte visqué e que trevé touto sa vido e 
per lei gent que li rescountré... Aquelo richesso pau coumuno, va fau 
ben recounouisse, alimenté en éu lou goust déu souveni qu’es sa 
carateristico majo d’escrivan. Fau apoundre pér acaba, |’image 
predouminant de Flourénco e de |’Itali en generau, que fagué d’éu 
coumo soun paire un proufessour d’italian, amourous de l’Itali e de 
l’ Art, de la latinita, un ome dubert ei culturo latino de la Mieterrano. 
Dins soun obro l’evoucacien de Flourénco e lei souveni italian, 
mouastron bén qu’es eila que s’inicié subretout a la béuta... Touto sa 
vido, de l’enfango a la vieiesso, eimé de faire : “li visito i cap d’obro 
flourentin...” E perqué, nous va dis : “ Crese pas que i’ague au mounde 
uno vilo plus richo que Flouréngo, uno vilo, ounte, coumo a Flourén¢o, 
l’ome ague mai espremi de sa coundicioun umano, de si goust, de sis 
espeér, de si mai nobli resoun d’éstre ome ... ” 


II. L’OBRO D’UN ESTETO E D’UN OME RAFINA DE LA 
TRESENCO GENERACIEN DOU FELIBRIGE 


Reinié Jouveau léisso uno obro literari escricho proun discréto, que 
senso éstre mounumentalo lou fai plaga pamens, dintre lei grands 
escrivan prouvencau déu siécle vinten de sa generacien. Ce qu’espanto 
lou mai quouro analisan ce que nous soubro encuei d’éu... es de véire 
quant de téms li a faugu per publica lou pau de soun obro qu’a chausi de 
publica...(soun proumier oubrage estampa de pouémo dato de 1970 !) 
Aquesto resérvo, aquesto retengudo vénon de segur de sa moudestio, es 
tambén soun coustat proutestant, mesura e apensamenti, es puei sa 
voulounta d’oubra avant tout pér la Cauvo nouastro, per la Proupagando 


e la valourisacien de “L’Eiritage” culturau e literari regaupu e a 
trasmetre que plus béu ei jouine que vendran. Reinié Jouveau, leissé de 
segur, un pau de caire sei pretencien literari ; emai sachésse la valour de 
seis escri, per justifica sa vido dins l’acien felibrenco jour pér jour. 
Dins sa vido e soun obro si pou, a la grosso, destria quatre epoco : 

1/- de 1922 a 49, fin qu’a la mouart de Marius Jouveau. Dins l’oumbro 
déu paire, ajudo lou Capoulié, es soun coulabouraire, tant proche 
qu’esprovo mancou lou besoun de si metre en scéno a sei coustat. Se fai 
la man en escrivént sénso s’alassa dins “Le Feu” e en trevant J. 
d’Arbaud ; puei vén la bello istori de “Fe” emé soun paire, e puei 
soulet... lei coulabouracien a |’ Armana Prouvengau, avans |’Armana di 
Felibre que fague tant d’annado. 

2/- de 1952 a 67 es dins l’amista dei pouéto e deis artisto d6u GEP... 
grando pountannado de creacien e d’acien. 

3/- de 71 482 es la cargo de Capoulié... lou trelus de soun ativeta. 

4/ - de 82 497 es la fin fegoundo e ativo d’un ome “ referénci ” 

Dou poun de visto literari fau pas 6ublida qu’éro avans tout poueto... e 
voulié lou resta. Escrivé : “ Escriéure de vers prouvengau es un plesi 
qu’un prouvengau déu se douna !” En ome rafina qu’es, es de pouémo 
que coumengara de publica dins Marsyas en 57 e dins lou flourilége 
pouéti d6u GEP : “ Pouéto prouvengau de vuei. ” 

En 1959 soun recuei inedi de pouémo : “ La cansoun de l’agnéu blanc ” 
li vou de davera lou Pres Mistral (mai lou libre, l’ai di, sourté qu’en 
70 !) 

Fai aqui partido de la grando chourmo dis ami déu GEP, publica dins 
Marsyas e dins Fe, que soun ni mai ni mens que lei meiours escrivan 
prouvengau de la tresenco generacien dou Felibrige... Sa pouésio 
persounalo e ouriginalo es saludado unanimamen pér Sully Andriéu 
Peyre qu’escriéu alor: “Si on peut dire d’une nostalgie qu’elle est 
nouvelle, on peut alors dire que les poemes de René Jouveau pénétrent 
la poésie provengale d’une nouvelle nostalgie...” tant coumo per 
Louvis Bayle, que pamens avié souvént la dént duro, quand escriéu : 
“Sa poésie est délicate, subtile méme et la finesse du sentiment y est 
partout sensible. Mais il semble qu’elle soit plus le fruit de l’esprit que 
celui du coeur. Elle reste un peu froide. Mais nous ne considérons pas 
cela comme un défaut rédhibitoire. ” 


Que que n’en siegue, la pouésio de Reinié Jouveau es encaro novo a 
Youro d’encuei, mesclant classicisme 4 inouvacien metrico, es 
douminado peér lei temo d6éu tems, de l’amista, de amour perdu, de la 
fremo. Dins “ Li raconte pér iéu ” Jouveau si remémbro 0 si sonjo en de 
fremo counouissudo o imaginado beléu... ““ Me n’en souvéne, e me 
n’en souvéne/ de toun rire, tambén, o Manuela, / e de I’6udour de ta car 
jouino / souto iéu dins lou fen que s’enfounsavo...” 

Dins Desdemouno, coumo dins Lia déu printéms, l’Amour, lou tendre 
Amour es evouca em’uno groumandiso e un plesi evident: “La 
frescour de ta car es lou fru lou plus béu... ” “ Dins li chambroun déu 
sér la car es un adous ounte vén s’abéura la dougo fam dis ome. ” 

N’en desplase a Bayle, se ome semblavo de coup un pau fréi, soun 
biais de joui dei plesi de la vido éro vertadié ! Coumo pouéto fougue un 
creatour d’image e de sounge, qu’eimavo la béuta de la vido. En bréu, 
Reinié Jouveau publique gaire de sei pouémo e gaire léu, ce qu’es 
souvent un signe de qualita... Meme s’escrive : “ Ai pas escri de vers 
puléu que de proso !”” coumo pér s’escusa... es pér éu la pouésio que 
coumando tout. Dins lou Buletin de OTP d’abriéu 67 escriéu : “ Pense 
qu’a l’ouro d’aro, la sintési vertadiero de l’ome d’eici e de l’ome de 
vuei, es la pouésio prouvengalo que la realiso lou miés. ” 

Parlarai gaire eici déu crounicaire e dou journalisto literari e felibren, 
déu saberu, de leisegéeto de Mistral e de tant d’autreis escrivan. Mi 
demandi toujour coumo fague pér escriéure tant d’article dins uno 
pountounnado de 70 an e mai... es quaucarén d’impressiounant ! 
Rapelen-si, li a pas tant de tems, la part ativo que tengué dins 
Prouvéngo d’Aro e leis esttidi saberu publica sus Mistral e soun obro, 
seis ami Delavouét, Vianés, F. Jouve, sus lou GEP... Fourrié pas 
oublida nimai l’obro de critico literari de Jouveau, critico literari que 
nous defauto tant a l’ouro d’encuei. Sabié avaloura uno obro, séns 
partit-pres, analisavo emé judici e sénso coumplasénco, e estént poueto 
e escrivan éu-meme, rintravo ben dins l’amo d6éu pouéto o de l’escrivan 
qu’evoucavo... Reinié Jouveau es tambén un eicelént prousatour e, 
persounalamen, troOvi qu’es enca mai ouriginau e ennouvaire dins sei 
pichot conte publica dins leis annado 70 e 80, que dins sei pouémo. 


Seis oubrage estampa soun : 
70-Pastouralo d’estiéu (GEP) 
71-Aier (GEP) 

- 81-D’amour e de lagno 

- 86-La raubo b6umiano 
Sa proso fai d’éu un méstre de la pichouno nouvello mouderno, soun 
estile es afierma, sa lengo richo tout en estént simplo. Seis istori, sei 
conte pasta de la vido de touti lei jour dins lou Coumtat pourrien touti 
éstre autenti e si debanon souvént a Vedeno. De coup soun 
autoubiougrafi (o escri 4 la proumiero persouno). Reinié Jouveau 
despasso la realita etnougrafico e soucialo d6u mitan que descriéu pér 
se penja sus l’ome, qu’es ce que lou pertoco. Pér aco faire, emplego de 
detai precis e autenti, descriéu emé justesso de souveni que soun autant 
de tabléu de la vido simplo d6éu vilage e de sei gent. Sa proso 
couladisso, s¢gue lou debana tout simple de la pensado. Li revénon a 
boudre lei percepcien, lei coulour, lei brut, leis 6udour, lei ressouan... 
Escoutas : “li viéi tournavon de si jardin emé de panié de merinjano e 
de poumo d’amour que courounavo souvent un béu dalia (La fiho déu 
Pedoun).” Es capable d’ana cerca aquelo umanita dins lou mendre 
Oujét que souvent pren alor un poudé evoucaire e simbouli. 
“Sus la pichoto placo, sa marrido Ford semblavo espera Janet. A soun 
ér, coumprenias que, s’avié pouscu parla, i’aurié di dous mot a soun 
méstre. ” (Retour de fiero) 
Jan-Péire Tennevin a di d’éu: “ I] suggére le décor et l’atmosphére par 
quelques touches légéres... une extréme économie de moyens. Tout 
parait simple. Pas d’emphase... Par ce dépouillement, on met en relief 
la poésie de la langue et l’étude psychologique. ” R. Jouveau es enfin 
curious de tout, e si ves ben a sei descripcien que li agrado de véire, 
d’espincha meme lou grand teatre d6u mounde : “ aquéu jouine ome éro 
tant curious emé soun mantéu de péu de cat que me sariéu jamai alassa 
de lou regarda. ” (Un mantéu de peu de cat.) 
Ce qu’éimo Reinié Jouveau dins sei conte, es  esttdi sicoulougi bréu e 
resumi a l’essénci... descriéu bén lei mentalita paisano e sei drame 
escoundu darnié leis aparénci que coumandon la vido ; descriéu encaro 
miés lei raport maleisa entre jouvént e fiho e lou miracle toujour 
recoumenga de |’amour triounflant. “ Pér li perveni, es counsciént qu’es 


maleisa d’escriéure : s’agis, escriéu éu-meme, d’un coustat d’evita lou 
galicisme, e, d’un autre, de pas toumba dins uno mousaico 
d’espressioun granado. ” 

Reinié Jouveau escrivé enfin de tiatre, mai aqui soun escrituro es 
voulountaristo e militanto. Au moumen de la respelido d6u tiatre 
prouvengau dou GEP, dins leis annado 50, escrivé de pé¢o courteto 
coumico e countempourano lou mai souvent, pér enrichi lou repertori 
dei chourmo d’amatour. Es counvincu e l’escrivé alor que : “ lou tiatre 
es la darniero chanco de la lengo, la fau pas leissa escapa. ” 

Voulié, emé lou GEP, “crea un tiatre qu’agrade au cop au publi 
poupulari e au publi tout court... Nous sentén pas lou goust de flateja 
lou marrit goust poupulari... ”’ Soun tiatre es lou mai souvent realisto, 
ancra dins la vido-vidanto. Douas péco souidamen, soun d’uno autro 
espiracien : L’amour di tres arange e Bastian dins |’isclo. 

Apoundren a tout aco pér lou bada... que lou proumié libre que 
publique en 1963 éro: “Cuisine provengale de tradition populaire ” 
Aquéu libre de fidelita e d’amista groumando es uno celebracien 
jouiouso dou patrimoni, de l’eiritage gustatiéu... mai qu’un libre de 
receto, es uno apoulougio déu goust prouvengau, dou rafinamen e de la 
simplecita d’un tian, d’uno guso, d’un péis griha 0 d’uno toumo. Aco 
nous permete d’afourti aut e clar que ce que ressouarte de I’ obro literari 
de Jouveau, coumo de sei goust en generau, es aquel amour dou Béu, de 
VArt, de la vido e de tdéuti leis agradangco que douno, deis autei 
jouissénco de touti lei séns... 

Reinié Jouveau visque toustéms dins |’ Art e per l’Art... Touto sa vido 
trevé e s’amistouse emé d’artisto 0 d’escrivan de renoum: Andriéu de 
Richaud, Jaume Guiran, Roubert Joél, Aguste Chabaud. E se lei pintre 
éron present au GEP, lei Giraud, Pertus e Filippi... ero pas pér coup 
d’astre ! Lou digué mant un coup es Flourénco e |’ Itali que lou pastéron 
de l'amour de |’Art. “ A Flourénco es a téuti li pas que vous trouvas 
davans un cap dobro, e li cap d’obro, dins ma vido, éro lou pan 
vertadié que me fasié viéure.” e, mai luen: “ Perséu e Androumédo, 
tdutis aquéli flourentin que vous espéron dins li museon soun d’ami e 
d’ami serious pér touto uno vido. ” Quand pensan qu’avié escri per éu e 
Mario Tereso un Guide de Flouréngo ! (ai! las ! jamai publica !) Sa 
pinturo a-n-éu éro la plumo e sabié meravihousamen evouca, ajuda pér 


aco pér uno memori estraourdinari, leis impressien e lei sensacien d’un 
moumen agradiéu deja viscu o d’uno obro d’ Art que l’avié esmougu. A 
escri en prouvencau de pajo de critico d’art sus Pertus e Chabaud d’uno 
qualita raro e requisto. 

Escouten-lou puléu, dins Fe, parla de Chabaud en 1950: “Co que 
Chabaud a vougu faire es uno pinturo ounte la forgo degenerésse pas en 
brutalige e ounte la dougour degenerésse pas en fadour” e de soun 
cardache Enri Pertus : “un autre sentimen qu’ai, davans la pinturo de 
Pertus, es que tout ié jouis. Lis oustau 1é jouisson de ¢o que soun, de si 
boni coulour d’oustau, mai tout jouis dins l’obro de Pertus, lis aubre, 
que Pertus n’amo touti li fueio, e lou fai véire, lis aubrihoun que jiton, 
dins lou paisage, si crid de joio. Mai tout, dins la pinturo de Pertus, 
parlo de joio... Pertus nous laisso d’éu un pau ¢o qu’es esta touto sa 
vido, uno regardaduro abramado de ¢o qu’es viéu em’un riset que 1é 
fasié ama li cabro, li ravi e...li figo. ” 

Bréu, Reinié Jouveau eimé lou béu, emai lou bouan, eimé la béeuta dei 
fiho dre la pichouno enfango. Roumié Venturo lou coumparé justamen 
a-n-un felin... “ dins soun biais d’éstre, avié la forgo d’un cat, fin, 
requist, aristoucrati, que roundinavo de plesi quouro manjavo quaucarén 
que i’agradavo. ” Es verai qu’éro un ome au percebre fouarco sensible, 
ei goust nourri despuei toujour, a la vasto culturo. Visqué sempre en 
epicuriéu, couleiciounaire d’6ujét d’art, d’ami e de souveni... e se pou 
dire emé Jan Fourié que “l’eisisténci sigué coumoulo pér éu e que li 
pourge a brassado lei gau qu’esperavo. ” 

Ensin, souto soun biais d’éstre tout en retengudo, ben recata, si sentié en 
éu un apetis felin de prouficha dei plesi e dei béuta de la vido, en perfét 
estéto, en jouisséire meme, se rememouriant |’6udour e lou goust de tau 
plat o talo pinturo que l’avié esmougu jusqu’ei lagremo. Paradosse 
vertadié d’aquéu persounage fréule e discrét que d’un autre las fougue 
souvent languissous e malinconi, car retroubaren dins d’tni conte un 
pessimisme founs, un destin tragi, uno predestinacien au malur que 
soun bessai l’aspét proutestant d’aquel ome double, tout en finesso, 
aristoucrato perfet de nouastro culturo. 


Ill. L’ESPERIENCI TOUTALO DOU FELIBRIGE O 


L’ENGAJAMEN D’UNO VIDO 


Tre la fin deis annado 20, a z-Ais, Reinié Jouveau coulabouré au 
“Feu ” estent famihié de d’ Arbaud, puei tout naturalamen a l’Armana 
Prouvencau quouro soun paire lou sauvé en 28... e l’istori de 1’ Armana 
duré jusqu’a la fin deis annado 80... quasi 60 an de téms. 

Dou téms de la guerro de 40 publico “ Fe ” emé soun paire, revisto que 
fara sourti fin qu’en 68. Si pou dire qu’en 43, quouro sara elegi 
Majourau a deja un long passa felibren. 

D’aquesto pountannado fau reteni que jusqu’a la mouart de Marius 
Jouveau, Reinié es avans tout lajudaire, lou coulabouraire e lou 
sucessour naturau de soun paire... Dins la noucien d’eiritage que li es 
tant caro, l’image d6u paire es mai que present e fourrié estudia 
Vinfluénci pouderouso de Marius Jouveau sus soun enfant. 

Apres la guerro “ lou Felibrige di danso a pres la placo déu Felibrige dis 
obro e dis idéio. ” Es per lucha contro l’atupimen fatau déu Felibrige 
que neissé souto liniciativo de Reinié Jouveau e de quauqueis ami, lou 
GEP que, “luen d’éstre uno dissidénci coumo d’tni aurien vougu lou 
faire créire, fugue un bon G6utis au service dou Felibrige. ” Vaqui ce que 
nen digué: “ en 1952, lou Felibrige penequejavo... autambén lou 
toulounen Jan Mathieu agué l’idéio de reiini en assouciacioun lis ami 
poueto, escrivan, pintre, musician e autre, felibre o noun felibre, téuti 
soucitous de faire quicon de nou... Fuguére lou segound President déu 
GEP, e lou siéu encaro... en 1986, maugrat la som atualo déu GEP... ” 
Lou GEP, segound lei terme meme de Jouveau: “sara esta noun 
soulamen uno reacioun jouino d6u mouvamen prouvengcau mai 
subretout la manifestacioun d’un group impourtant, countuniant lis 
escrivan di generacioun precedénto...”” Lou GEP publiqué en 56 un 
6ubrage couleitiéu: “ Pouéto prouvencau de vuei” qu’éro “ le 
premier coup de filet d’une génération nouvelle. ” 

De grands escrivan coumo Carle Mauron, Mario Mauron, E. Dibon, 
Francés Gag, Marcel Bonnet, Reinié Mejan, Carle Galtier, Péire Millet, 
Fernand Moutet, Jan Calendal Vianés, E. Bonnel, Mas-Felipe 
Delavouét li troubéron un lue d’espressien e uno revisto Fe. 

Touti lei membre dé6u GEP pouadon éstre counsidera coumo d’escrivan 
de valour. 


Puei lou GEP se douné pér toco de reviscoula lou tiatre en creant “ La 
coupo dou tiatre prouvencau ” e en escrivént e estampant de pé¢o 
nouvello. Darnié l’aventuro déu GEP, lou temo recurrent es aquéu 
fouargo impourtant de l’amista. “Lou GEP, tant qu’agué de vido, 
representeé un group d’amista sénso faio... ” 

Es toujour dins la memo pountannado, en 1954, que Reinié Jouveau 
ourganiso, emé E. Bonnel, Carle Rostaing e lou Proufessour Boutiére, 
lou proumié Coungrés internaciounau de lengo e literaturo d’O en 
Avignoun. Aquéu fugue la prefiguracien de Il’ AIEO e de touti lei futur 
coungres de Liéjo, Southampton, Turin... 

En 61, emé l’ajudo de Gaetano di Sales, es tambén a l’Ourigino déu 
proumié rescouantre Prouvénco-Piemount e de la foundacien a Crissol, 
lou meme an, de l’Escolo déu Po. Ensin Reinié Jouveau es dounco a 
l’6urigino memo de la descuberto de la culturo d’O en Piemount. 
Partecipo d’aiours a tduti lei proumié rescouantre 4 Sampeyre en 63, a 
Monterosso en 64, 4 Santo Lucio en 71, a Roure en 72. Emé |’ami de 
toujour, Gaetano di Sales, fara embessouna Font de Vaucluso emé 
Arqua Petrarca... lou vilajoun ounte es enterra Petrarco. 

Ero fiér tambén d6u raprouchamen entre lou Felibrige e Mounegue e 
d’éstre esta demié lei creatour de PAcadémi dei lengo dialeitalo de 
Mounegue. Es enfin de 71 a 82 que sera au pountificat de soun acien 
regiounalisto emé la cargo de Capoulié...que prengué, plenamen 
counsciént déu role de teni e de l’ounour que li éro fa... “ L’étoile de 
Capoulier avait été le plus grand honneur que je pouvais souhaiter de la 
vie. ” 

Tre 56 escrivié dins Fe: “Lou Capoulié déu éstre lou generau que 
fournis a si troupo lis endicacioun necito a-n-uno bono reiissido de 
Vacioun engajado.” Ome de soun tems oubre per moudernisa lou 
Felibrige e lou faire evouluna. Fougué d’autant mai eficaci dins seis 
acien que fougue fouarco ajuda per la presénci a sei coustat de sa 
mouié, Mario Teréso Jouveau. 

Es éu que durbé au publi felibren lou Counséu Generau dou Felibrige, 
que fagué publica lou poun de visto déu Felibrige dins lou debat sus la 
regiounalisacien emé lou “Libre blanc sus la regiounalisacioun. ” 
Fougué lou proumié Capoulié a sourti regulieramen de Prouvéngo, a 
vesita lei diferéntei mantenénc¢o ; a faire rintra lei divers parla d’O e lei 


divérsei grafio dins lou Buletin dou Felibrige. Fougué lou Capoulié déu 
cént cinquantenari de Mistral en 80. Soun acien vertadiero sera estado 
aquelo d’un ome counsciént de l’escoumesso de teni, de l’enjue e de 
l’impourtango de sa missien. “ Peu sans doute, escrivé, ont eu la chance 
qui a été la mienne de vivre toute ma vie dans le Félibrige et, par 
conséquent, de le connaitre bien, et de n’accéder au capouliérat qu’au 
fait de ses problémes majeurs. ” 

Incarné un Felibrige moudernisa e fougué un ome de duberturo, un 
mistralen alarga que, coumo lescriéu Jan Fourié: “ mesclavo 
armouniousamen |’engien poupulari a un certan elitisme  inteleituau ” 
Sa voulounta d’acien duradisso e fidélo “ fau entreteni bon fi0 e faire 
soun degu” fagué d’éu un counferencié de trio, un proudutour 
d’emissien de radio sus leis oundo de Radio Marsiho emé M.T. Jouveau 
e Carle Rostaing e majamen un journalisto que de 1930 a 1995 publiqué 


de milié e de milié d’article dins “Le Feu”, “La Restanco”, “La 
Pignato ”, “ Lou Prouvengau a l’Escolo”, “Fe”, La France Latine ”’, 
“Calendau”’, “Lou Felibrige”, “Prouvénco d’Aro” sénso coumta 


“En rest d’aiet”’, crounico que tengué despuei dutobre de 49, en 
seguido de soun paire, pendent quasi 50 an, adarré... 

Reinié Jouveau a escri a-n-aquéstou prepaus : “ Crese pas dins ma vido 
avé passa uno semano, pér pas dire un jour, sénso faire un article pér 
quaucun. ” Mai se vougué toustéms sauva l’eiritage per uno acien 
vertadiero, poudén pas teisa qu’es avans touto cauvo e sera lou prepaus 
de la fin ’istourian d6u Felibrige e un de sei mai grand pensaire... 
D’efét, nous laisso soun “ Istori déu Felibrige ’? mounumental oubrage 
de quatre voulume sus lou Felibrige de 1854 a 1982 qu’es desenant la 
Referénci que degun s’en pou passa. Gaire de saberu éron tant bén placa 
coumo l’éro Reinié Jouveau pér assouida aquéu prefa. En seguént 
Vordre crounoulougi, R. Jouveau conto d’un biais simple e requist, 
Vistori d6u mouvamen e de seis ome. Jan-Péire Tennevin n’en dis: 
“ C’est une information objective d’ot la polémique est absente. C’est 
un livre qui marche, qui marche avec le temps et qui n’ennuie jamais ” 
E Glaude Mauron: “ II s’est attaché, au long de son récit, a laisser 
parler les faits et les hommes, a fournir en maint endroit un juste 
panorama des théses opposées.” Ensin, s’ajudant de seis archiéu 
famihau e persounau, si remembrant sei counouissen¢o e sei souveni, 


Reinié Jouveau tapo un trau counsequént dins l’istori de la reneissen¢go 
literari de nouastre mouvamen, coumoulant un grand vuege, permetant 
ei nouveu felibre de s’assabenta sus la grando famiho... 

Nous leisso enfin sei dicho capoulierenco dins un estile clar, sénso 
grandei fraso, senso ges d’enfasi ni de mot poumpié...Dins soun 
message cade mot es pesa a soun pes. Reinié Jouveau dis clar ce qu’a de 
dire s’apielant sus soun esperiénci e soun eredita, destihant en la 
renouvelant la tradicien eiritado de soun paire. Aquélei dicho mouastron 
sa founso determinacien, sa counvicien en un mistralisme coumplet : 
“Crese pas que l’imitacioun de Mistral siegue estado inutilo a de nanet 
coume nautre. ” Dins sei téste sentén pertout l’umanisme foundamentau 
d’un ome en bousco, en quisto de resoun de viéure, coumo tout ome 
d’aiours. Douna pér lou travai, la fe renouvelado, un séns a sa vido, 
fougue de longo sa toco : “ Aquéu vers de Mistral... que Diéu lou fague 
ben valé... a souvent treva ma pensado. Que Diéu lou fague ben valé, 
acd paréis dins l’idéio mistralenco l’essenciau. Valé. Estre dins la vido 
autro causo qu’un inutile o qu’un ome ourdinari. Recounéisse qu’ aquéu 
“valé” mistralen, mau-grat mi mejan moudeéste, es esta present a touti 
li moumen de ma vido ” Lou méstre mot de soun message, desveloupa 
dins quasi téuti seis escri deis annado 65-67 (Buletin de OTP), fin 
qu’ei dicho capoulierenco deis annado 70-80 es la noucien d’eiritage. 
En 73 escouten-lou a Mihau : “ Sian d’eiritié, sian lis eiritié d’un pais, 
sian lis eiritié d’uno pensado. ” Leis eiritié an de “dre” e de “ devé” : 
“ Aven lou dre e aven lou devé d’apara un eiritage que coustituis per 
nautre l’alimen de nostro vido e l’estrumen de nostro liberta... ” 

Coumo l’analisé belamen la Majouralo P. Berengier : “ Se sian felibre 
es que, pér nautre, l’eiritage a un pres (73).” Adounc, “apara e 
traspourta lou plus liuen que pourren l’eiritage qu’aveén aceta, acd’s 
nosto resoun de viéure. Es sus noste biais d’apara e sus la qualita de 
noste passage que saren juja.” (73) L’eiritage es lou “ leitmotiv ”, 
revén coumo un retintoun. En 67 : “ De que demandan ? De leissa de 
nautre l’image de prouvencau eisemplari, de nous sauva e de sauva emé 
nautre un eiritage (Fe). En 76: “ Sarié ren d’agué culi un eiritage, s’éro 
pas pér lou faire valé” e encaro en 81 : “ Sara esta ma vido. Co qu’avén 
eireta lou leissaren i plus jouine counvincu que lou leissaran pas 
s’anequeli. Avén de reintegra l’eiritage dins nosti vido de vuei. S’agis 


de faire ¢o que fau pér aco. Se lou fasén, auren fa noste degu. ” “ Aquel 
eiritage, vous lou leissaren, Felibre, jouine, pér fin qu’a voste tour lou 
fagués fruteja e que siegue pér vautre ¢o qu’es esta pér nautre, lou 
Tresor ounte pousa quau saup quant de boni resoun d’éstre ome e de 
viéure pér uno bello fin dins lou mounde. ” 

Es ensin que Reinié Jouveau, coumo touti lei grand dou Felibrige, 
atroubé dins nouastre mouvamen sa resoun de viéure : 

- Roudés, 75: “Lou Felibrige es uno bono escolo, a-n-cop de vido 
persounalo e soucialo, d’abord que councilio lou bonur de l’ome e lou 
bonur de la ciéuta. ” 

- Mounegue, 77 : “ Lou Felibrige déu countunia soun camin, qu’es lou 
camin de l’umanisme lou mai naturau que i’ague, d’un umanisme que 
dis de vo a la vido, d’un umanisme que s’oupauso au desracinamen de 
Pome e tambén a soun desespér.” Per acd faire uno coundicien 
primourdialo es necito e pren encod de Jouveau uno impourtango 
majouralo : es lou temo de la dicho de Perigus en 76 qu’es recurrént 
dins touto l’acien de Jouveau, d6u GEP au Felibrige, aquéu de 
L’Amista. 

“Rau faire couneisse lou Felibrige, lou faire ama, faire ama sis escrivan, 
faire ama sis idéio. L’aveni d6u Felibrige depénd de l’amista que 
saupren ié valé. Fau que lou Felibrige siegue uno amista, uno amista 
que fague taco d’oli dins la soucieta miejournalo. ” 

- En 67: “ Nosto amista de poueto sara estado, dou bon, uno amista de 
coumbatént. Cadun aura representa per lis autre uno chanco de vitori e 
pense qu’es ¢o qu’a fa tant preciouso aquelo amista. ” 

- En 74, en Arle : “ Nosto toco, ami felibre, es sempre la memo, faire 
ama lou Felibrige, coungreia au Felibrige d’amista qu’asseguron a la 
lengo de subreviéure, al idéio nostro de s’espandi. ” 

- En 81 e 82 lei dicho déu Capoulié an un goust de testamen... tant 
coumo la fin, la counclusien de l’istori dou Felibrige de 1941-82. 
“L’histoire du Félibrige aura coincidé pour moi avec l’histoire de ma 
famille. Mais elle aura été également pour moi l’histoire d’une minorité 
consciente de son destin, dans un certain territoire, nanti d’un certain 
héritage, susceptible d’un certain avenir et de certains choix. ” 

- Nico, 82: “ Aven joui plenamen d’un pais, de soun eiritage literari e 
mounumentau. La filousoufio d’un Mistrau nous a moustra lou camin, 


a-n-un cop dis ome que sian e de la couleitiveta que 1’apartenén... ” 

Pér clava, pér la clarta d6u message, la moudestio e la culturo, Reinié 
Jouveau nous a perfetamen fa véire e coumprendre que séns si pou 
douna a la vido dins lou Felibrige e a la vido tout court... trasmetre 
Veiritage déu bouan, déu verai e dou béu ei generacien futuro, gagna 
soun sabé pér l’estiidi e lou travai...coumunia e counvincre leis autre 
per lamista e joui de ce que la vido pou nous adurre de simple e de 
béu... 

Empruntarai pér la bello fenido aquelo fraso d’Andriéu de Richaud 
parlant de Marius Jouveau, mai que counvén fouarco bén pér soun 
fiéu : “Il était de ces étres qui nous aident, par leur seule existence, a 
nous rendre maitre de notre ame et a croire a celle des autres... ” 


Jan-Lu DOMENGE 
Cigalo de Nico 


